http:///.www.springbokboek.co.za/admin.php Trompie TV reeks
Die gewilde Trompie boeke was geskryf deur Topsy Smith. Die gewilde kinderreeks handel oor die lede van die Boksombende - met Trompie , die Grootkaptein, Rooie, Blikkies en Dawie. Daar is ook natuurlik Boesman - die brak!. Ons kan lees oor die Boksombende se manewales en avonture wat op Kwaggaberg afspeel.
Boeke in die Trompie TV reeks is:
Trompie die onnut
Trompie die groot minnaar
Trompie die sterk seun
Trompie - geskryf deur Topsy Smith
Voorblad van die tweede uitgawe, eerste druk 1981
Die eerste boek in die Trompie-reeks
Regs is die TV uitgawe wat die eerste keer in 1977 gedruk was
Ontmoet Trompie, die Grootaptein en die ander lede van die Boksombende, Rooie, Blikkies en Dawie. Hulle sorg dat daar geen vervelige oomblik in hul lewens is nie - al moet hulle die ander inwoners van Kwaggaberg dit soms ontgeld. Daar is geen einde aan hulle verbeeldingskrag en vindingrykheid nie - en ook nie aan hulle manewales nie.
Die avontuur met die dominee se bobbejaan loop goed af, maar ongelukkig kan nie dieselfde gesê word van Trompie se poging om sy suster Anna en haar ou kêrel weer met mekaar te versoen nie.
Boesman verskyn op die toneel, en daar ontstaan 'n boesemvriendskap tussen hom en Trompie. Maar Boesman behoort aan Safanja, en Safanja gaan weg ....
Trompie se leierskap van die Boksombende word bedreig en hy en Rooie moet sake uitspook. Dit word 'n groot geveg. Dan is dit weer tyd vir die skoolkonsert - en baie pret.
Kennismaking met Trompie en sy bende
Die dominee se bobbejaan
Trompie en die woer-woer
Trompie "werk" in die tuin
Trompie verbrou weer
Trompie maak dinge reg
Trompie en Boesman
Trompie en Rooie -die groot geveg
Trompie die tier
Trompie se nooi
Trompie die hoërskoolseun - geskryf deur Topsy Smith
(Die vierde boek in die Trompie-reeks)
Tweede uitgawe : 1977 (TV reeks van Trompie)
Vandat Trompie, Dawie en Blikkies fietse gekry het, voel Rooie uit. Maar die Boksombende kom al 'n ver pad saam en hulle maak 'n plan. Hulle gaan geld maak vir Rooie se fiets! Maar dit vereis dinkwerk - en ander werk ook. Wanneer die vakansie verby is, moet die vier hoërskool toe, waar hulle teen bullebakke te staan kom. Dinge gebeur sommer vinnig daardie dag by die nuwe skool. Maar Trompie bewys sommer vinnig dat hy nie verniet Grootkaptein is nie.
Intussen het die Boksombende nog steeds hul onderonsies. Dawie neem wraak nadat die ander hom oor sy tennisspelery getreiter het. Hy laat hulle baie, baie verleë voel.
Rugby is net so in onguns soos tennis nadat Trompie die geheim daarvan ontdek, maar hy moet ook leer om nie op die veld selfsugtig te wees nie ...
Die Boksombende se avonture gaan voort!
Trompie en Rooie
Trompie, die sakeman
Die fietjaers van Kwaggaberg
Trompie, die hoërskoolseun
Trompie, die vink
Klein Dawie neem wraak
Trompie se moeder
Trompie, die kaptein
Trompie, die rugbyspeler
Trompie die soet seun - geskryf deur Topsy Smith
(Die derde boek in die Trompie-reeks)
Dit is die laaste kwartaal van die laerskooljaar. Trompie, wat gewoonlik in almal se slegte boekies is oor sy skelmstreke, besluit dit het tyd geword om goeie dade te doen.
Maar dis nie so maklik as wat dit klink nie! Die een goed bedoelde poging na die ander misluk klaaglik. Trompie leer verskoning vra. Dan gebeur daar 'n ongeluk. Na 'n tyd in die hospitaal moet Trompie gaan aansterk by sy tante in Durban. Nog avonture volg as die klein rakker besluit om Durban op eie houtjie te leer ken.
Hy kom, soos gewoonlik, ongedeerd daarvan af. Terug op Kwaggaberg moet hy sy leierskap onder die seuns bewys — in 'n tweegeveg met Freek, die nuwe seun.
Trompie leer om die hand van vriendskap aan 'n vyand te reik.
Trompie word gestraf
Trompie en sy maats doen goeie dade
Trompie vra om verskoning
Trompie die siek seun
Trompie die verlore seun
Trompie by die see
Die heuglike dag
Trompie die speurder - geskryf deur Topsy Smith
(6de boek in die Trompie-reeks)
Tweede uitgawe : 1980 (TV reeks van Trompie)
Ons vier helde op skool
Trompie kry 'n loesing
Trompie die plaasseun
Wouter die bullebak
Trompie die groot minnaar - geskryf deur Topsy Smith
(Deel van die Trompie-reeks)
(TV reeks van Trompie)
Trompie die waaghals - geskryf deur Topsy Smith
(18de boek in die Trompie-reeks)
As die kas weg is, is die muis baas.Dit is ook waar in die geval van Trompie: terwyl die onderwyseres vergadering hou, gebruik hy die interkommunikasietoestel in die hoof se kantoor om sy maats 'n poets te bak. Gaan hy daarmee wegkom?
'n Geleende waterpistooltjie verdwyn spoorloos. Trompie sal hier sy speurvernuf moet toepas. En nie net Trompie nie, maar ook sy hond, Boesman.
Met die vakansie in die vooruitsig word daar groot planne beraam om die tydjie eerder op die plaas as tuis deur te bring.
In Trompie en die waaghals kry ons te doem met die avonture van die Boksombende wat selfs nie terugdeins vir gedugte dagga-smokkelaars nie
Die Boksombende word bedreig… deur 'n meisiekind! Trompie, die Grootkaptein, die plannemaker, is verlief. Hy sit net heeldag en droom. Sy kuif is gekam, sy hemp ingesteek en sy broek opgetrek. Die ander lede van die bende stem saam: só kan dit nie voortgaan nie. Hulle belê 'n spesiale vergadering. Sou Trompie nou waarlik 'n meisiekind se geselskap bo hulle s'n verkies?
Maar Trompie laat hom nie voorsê nie.
Gelukkig vir die bende ontdek hy heel gou dat 'n nooi te duur is vir hom en ná die Volksspele sê hy en sy mekaar sommer dieselfde aand af. Die bende is weer bymekaar en nuwe avonture volg. Die interskoolatletiek breek aan en die Grootkaptein wil graag wys waartoe hy in staat is. Daarvoor het hy atletiekskoene nodig. Hoe hy hulle in die hande gekry het, en of hy toe gewen of verloor het, moet julle maar self lees.
Trompie die volkspeeldanser
Trompie en oom Suurknol
Trompie en die spook
Trompie se grootste begeerte
Trompie die slim seun
Tweede uitgawe : 1979 (TV reeks van Trompie)
Die spookhuis teen die bult… daar kan nie 'n beter plek wees om sy maats te oortuig dat hy nie sommer 'n outjie is om mee te speel nie. Ongelukkig vir Trompie, is hy toe daardie donker, stormagtige nag nie alleen in oorlede oom Gerhard en tant Lettie se verlate huisie nie…
Dit raak 'n stryd om lewe en dood wanneer Trompie uitvind dat die "spoke" 'n bende gevaarlike smokkelaars is, en wanneer Pieterse, Platneus en Blomkool-ore besluit om hom maar liewer stil te maak.
Gelukkig het sy drie getroue maats begin lont ruik, en hulle eie planne in werking gestel om Trompie te red. Dit is een van die spannendste episodes in die hele reeks!
Trompie en Rooie word gelooi
Trompie - die hoflike seun
Die spookhuis op die bult
Seun des doods
Klein Dawie se geld
Die verlore fluitjie
Trompie, die toneelspeler
In hierdie boek voel Trompie dat hy en sy maats sommer al ver gevorder het in die lewe, want as die vakansie verby is, is hulle al in standerd agt. Die "hulle" is
natuurlik Dawie, die slimkop wat altyd vir enige kwajongstreek kans sien, die ewig-kouende Blikkies wat maar stil is omdat hy glo gesels verg te veel energie, en ou Rooie, die skoenmaker se seun wat nie skoene aan sy voete kan verdra nie. Dit is die drie lede van Trompie se Boksombende. Hulle beland lelik in die pekel, veral as Trompie sy lyf haarkapper hou, maar verrig ook 'n besondere mooi daad, al is dit op hulle tipiese seunsmanier.
"Wil jy sterk wees?"
Ja-nee, Trompie wil.
"Wil jy spiere soos Zarko hê?"
Baie, baie graag, besluit Trompie.
"Wil jy he die meisies moet bewonderend na jou kyk?"
Hmmm . . . sal nie sleg wees nie.
"Wil jy hê jou vyande moet bleek van skrik word?"
Net so, besluit Trompie, en daar en dan vul hy die koepon in om dit aan Zarko, die sterkste man op aarde, te pos.
Maar voordat Trompie 'n kragreus kan word, gebeur daar eers 'n paar dinge op Kwaggaberg wat jou sal laat lees en lees . . . en lag!